**Oznámenie o spracúvaní osobných údajov**

Za účelom poskytnutia stručných, transparentných, zrozumiteľných a ľahko dostupných informácii ohľadne spracúvania osobných údajov Dotknutých osôb vypracovala:

1. Prevádzkovateľ; a
2. príslušný Predávajúci;

toto Oznámenie v zmysle čl. 13 a čl. 14 GDPR a ostatnými všeobecne záväznými právnymi predpismi, ktorého predmetom je poskytnutie detailných informácií o spracúvaní osobných údajov Dotknutých osôb.

Pre lepšiu orientáciu v tomto Oznámení sa používajú opakujúce sa pojmy s veľkým písmenom, ktorých význam je uvedený vo všeobecných obchodných podmienkach uvedených na Platforme alebo nižšie v bode 2 tohto Oznámenia.

1. **Všeobecný úvod**

Prevádzkovateľ vlastní a prevádzkuje Platformu (shortswrap.com), prostredníctvom ktorej jednotliví Predávajúci predávajú Produkty alebo poskytujú Služby.

Pri používaní Platformy ako aj pri zakúpení Produktov alebo odoberaní Služieb dochádza k spracúvaniu osobných údajov Dotknutých osôb.

Pri spracúvaní osobných údajov je Prevádzkovateľ a príslušný Predávajúci v pozícii samostatných prevádzkovateľov alebo spoločných prevádzkovateľov a to v závislosti od jednotlivých spracovateľských činností. Ak je Prevádzkovateľ a príslušný Predávajúci v pozícii spoločných prevádzkovateľov, tak spoločne uzatvorili dohodou spoločných prevádzkovateľov v zmysle čl. 26 GDPR. Základné časti dohody spoločných prevádzkovateľov sa poskytnú Dotknutej osobe na požiadanie.

V súvislosti so spracúvaním osobných údajov Dotknutých osôb bola navrhnutá a implementovaná štandardná a špecifická ochrana osobných údajov vrátane zavedenia primeraných technických a organizačných opatrení s cieľom zaistiť vysokú úroveň bezpečnosti osobných údajov.

V prípade akýchkoľvek otázok v súvislosti s týmto Oznámením, spracúvaním osobných údajov alebo uplatnením práv Dotknutej osoby je možné kontaktovať Prevádzkovateľa:

1. poštou na adresu: Shorts Wrap s. r. o., Rosná 1515/10, 040 01 Košice – mestská časť Juh, Slovenská republika;
2. e-mailom na e-mailovú adresu: support@shortswrap.com;
3. **Definície použitých pojmov**
4. **Dotknutá osoba** ste Vy, ak sa spracúvajú Vaše osobné údaje spôsobom uvedeným v tomto Oznámení;
5. **Oznámenie** znamená toto oznámenie o spracúvaní osobných údajov vypracované v zmysle čl. 13 a 14 GDPR;
6. **Zákon** jezákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších právnych predpisov;
7. **Informácie o spracúvaní osobných údajov**

Nižšie je uvedený prehľad jednotlivých spracovateľských činností, ako aj spracúvané osobné údaje, účel spracúvania, právny základ spracúvania, dobu uchovávania a ďalšie informácie.

|  |  |  |  |  |
| --- | --- | --- | --- | --- |
| **Spracúvané osobné údaje**  | **Účel spracúvania osobných údajov** | **Právny základ spracúvania osobných údajov** | **Doba uchovávania osobných údajov** | **Zákonná alebo zmluvná požiadavka a možné následky neposkytnutia osobných údajov** |
| **Osobné údaje nevyhnutné na registráciu Účtu na Platforme –** meno, priezvisko, e-mailová adresa pobytu. | **Registrácia Účtu na Platforme.** | **Predzmluvné rokovanie a zmluvná povinnosť** Prevádzkovateľa.Registráciou Účtu na Platforme uzatvára Dotknutá osoba zmluvný vzťah s Prevádzkovateľom, predmetom ktorého je vytvorenie a používanie Účtu. | Po **dobu trvania existencie Účtu** a následne **po dobu premlčacej lehoty** alebo **prekluzívnej lehoty** vzťahujúcej sa na jednotlivé nároky zmluvných strán vyplývajúce zo zmluvného vzťahu. | **Poskytnutie osobných údajov je zmluvnou požiadavkou.**Neposkytnutie osobných údajov má za následok, že Prevádzkovateľ nemôže s Dotknutou osobu uzatvoriť zmluvný vzťah a tým pádom povoliť Dotknutej osobe registráciu Účtu na Platforme. |
| **Osobné údaje nevyhnutné na uzatvorenie zmluvného vzťahu** - meno, priezvisko, adresa pobytu, e-mailová adresa, telefonický kontakt a predmet zmluvného vzťahu. | **V prípade, ak Dotknutá osoba chce zakúpiť Produkt alebo Službu Platformy, tak uzatvára s Predávajúcim zmluvný vzťah.** **Pri vykonávaní tejto spracovateľskej činností vystupujú Prevádzkovateľ a Predávajúci ako spoloční prevádzkovatelia.** | **Predzmluvné rokovanie a zmluvná povinnosť** **Predávajúceho**. Zmluvná povinnosť vyplýva zo zmluvného vzťahu uzatvoreného s Dotknutou osobou.**Oprávnený záujem** Prevádzkovateľa.**Oprávneným záujmom** je plnenie povinností Prevádzkovateľa voči Predávajúcemu vyplývajúce z ich osobitného vzťahu | **Po dobu premlčacej lehoty** alebo **prekluzívnej lehoty** vzťahujúcej sa na jednotlivé nároky zmluvných strán vyplývajúce zo zmluvného vzťahu. | **Poskytnutie osobných údajov je zmluvnou požiadavkou.**Neposkytnutie osobných údajov má za následok, že Predávajúci nemôže s Dotknutou osobu uzatvoriť zmluvný vzťah. |
| **Osobné údaje nevyhnutné na prijatie a vybavenie reklamácie** - meno, priezvisko, adresa pobytu, reklamovaný Produkt alebo Služba a ďalšie údaje uvedené v reklamácii. | **Prijímanie a vybavovanie reklamácií.****Predávajúci je povinný prijať, spracovať, vybaviť a viesť evidenciu reklamácií.****Pri vykonávaní tejto spracovateľskej činností vystupujú Prevádzkovateľ a Predávajúci ako spoloční prevádzkovatelia (avšak Prevádzkovateľ nie je zmluvnou stranou).** | **Zákonná povinnosť Predávajúceho.**Zákonné povinnosti vyplývajú z nasledovných všeobecne záväzných právnych predpisov: zákon č. 40/1964 Zb., zákon č. 250/2007 Z. z. a zákon č. 102/2014 Z. z.**Oprávnený záujem** Prevádzkovateľa.**Oprávneným záujmom** je plnenie povinností Prevádzkovateľa voči Predávajúcemu vyplývajúce z ich osobitného vzťahu | **Po dobu premlčacej lehoty alebo prekluzívnej lehoty** vzťahujúcej sa na nároky Predávajúceho vyplývajúce zo zmluvného vzťahu. | **Poskytnutie osobných údajov je zákonnou požiadavkou.**Neposkytnutie osobných údajov má za následok, že Predávajúci nemôže prijať a vybaviť reklamáciu. |
| **Osobné údaje nevyhnutné na zabezpečenie vzájomnej komunikácie,** najmä meno, priezvisko, e-mailová adresa, telefonický kontakt a obsah komunikácie.Takáto komunikácia môže prebiehať online (email, kontaktný formulár, atď.) alebo prostredníctvom poštovej zásielky. | **Zabezpečenie komunikácie (odoslanie, prevzatie a evidencia fyzickej a elektronickej pošty)** medzi Prevádzkovateľom a Dotknutou osobou. | **Oprávnený záujem** Prevádzkovateľa.**Oprávneným záujmom** Prevádzkovateľa je efektívne a bezproblémové zabezpečenie komunikácie s Dotknutou osobou. | Po dobu **3 rokoch** od poslednej elektronickej komunikácie medzi Prevádzkovateľom a Dotknutou osobu.Po dobu **10 rokov** odo dňa prijatie alebo odoslania fyzickej pošty. | **Dobrovoľnosť poskytnutia údajov.**Dotknutá osoba môže uplatniť u Prevádzkovateľa svoje právo namietať spracúvanie osobných údajov v zmysle čl. 21 GDPR. |
| **Osobné údaje nevyhnutné na zasielanie newslettru** – e-mailová adresa, meno a priezvisko. | **Zasielanie reklamných oznámení o Produktoch alebo Službách** Dotknutým osobám, s ktorými má Predávajúci **predchádzajúci obchodný vzťah.****Pri vykonávaní tejto spracovateľskej činností vystupujú Prevádzkovateľ a Predávajúci ako spoloční prevádzkovatelia.** | **Oprávnený záujem** Predávajúceho a Prevádzkovateľa.**Oprávneným záujmom** Predávajúceho a Prevádzkovateľa je propagácia Produktov alebo Služieb Predávajúceho. | Po dobu **5 rokov** od uzavretia posledného obchodného vzťahu. | **Dobrovoľnosť poskytnutia údajov.**Dotknutá osoba môže kedykoľvek zrušiť zasielanie newsletterov.Predávajúci a Prevádzkovateľ spracúvajú osobné údaje na tento účel na základe zákonnej výnimky v zmysle § 116 ods. 15 zákona č. 452/2021 Z. z. |
| **Osobné údaje nevyhnutné na zasielanie newslettru –** e-mailová adresa, meno a priezvisko. | **Zasielanie všeobecných reklamných oznámení o aktivitách, produktoch a službách** **Prevádzkovateľa alebo Predávajúceho** Dotknutým osobám, ktoré o to požiadali.**Pri vykonávaní tejto spracovateľskej činností vystupujú Prevádzkovateľ a Predávajúci ako spoloční prevádzkovatelia.** | **Súhlas** Dotknutej osoby so spracúvaním jej osobných údajov.Súhlas je možné kedykoľvek odvolať. | Po dobu **5 rokov od udelenia súhlasu**, resp**. do odvolania súhlasu** so spracúvaním osobných údajov. | **Dobrovoľnosť poskytnutia údajov.**Neudelenie súhlasu má za následok, že obchodné ponuky o produktoch a službách nebudú zasielané.  |
| **Osobné údaje nevyhnutné na propagáciu aktivít, služieb alebo produktov Prevádzkovateľa na sociálnych sieťach** - meno, priezvisko, reakcia, komentár a profil Dotknutej osoby. | **Prevádzkovanie fan pages alebo iných profilov na sociálnych sieťach za účelom propagácie aktivít, služieb a produktov Prevádzkovateľa.**Prevádzkovateľ má vytvorené rôzne profily na sociálnych sieťach (Facebook, Instagram, LinkedIn, YouTube), pričom ako prevádzkovateľ týchto profilov zároveň spracúva osobné údaje užívateľov sociálnych sietí, ktorí navštevujú tieto profily. Tieto profily prevádzkuje za účelom propagácie aktivít, služieb a produktov, pričom v rámci tejto činnosti interaguje s jednotlivými užívateľmi sociálnych sietí. | **Oprávnený záujem** Prevádzkovateľa.**Oprávneným záujmom** Prevádzkovateľa je propagácia aktivít, služieb a produktov Prevádzkovateľa. | Po dobu **prevádzkovania profilu na sociálnej sieti**. | **Dobrovoľnosť poskytnutia údajov.**Dotknutá osoba môže uplatniť u Prevádzkovateľa svoje právo namietať spracúvanie osobných údajov v zmysle čl. 21 GDPR. |
| **Osobné údaje nachádzajúce sa v dokumentácii, ktorá je súčasťou registratúry,** najmä titul, meno, priezvisko, podpis, bydlisko, e-mailová adresa, telefónne číslo a iné údaje podľa osobitného predpisu. | **Správa registratúry.** | **Zákonná povinnosť** Prevádzkovateľa.Prevádzkovateľ si plní zákonné povinnosti v zmysle zákona č. 395/2002 Z. z. a vyhlášky č. 410/2015 Z. z. | Po dobu **10 rokov** odo dňa zaradenia dokumentu do registratúry. | **Poskytnutie osobných údajov je zákonnou požiadavkou.**Neposkytnutie osobných údajov má za následok porušenie povinností vyplývajúcich z právnych predpisov. |
| **Osobné údaje nevyhnutné na uplatňovanie a vymáhanie práv Prevádzkovateľa,** najmä meno, adresa pobytu, dátum narodenia a ostatné osobné údaje spracúvané v rámci jednotlivých konaní.Tieto práva môže Prevádzkovateľ uplatňovať súdnou aj mimosúdnou cestou. | **Uplatňovanie nárokov Prevádzkovateľa** **prostredníctvom súdov, rozhodcovských súdov, exekútorských úradov, advokátskych kancelárií notárskych úradov a pod.** | **Zákonná povinnosť** Prevádzkovateľa.Zákonná povinnosť spočíva v identifikácií Dotknutej osoby a nároku Prevádzkovateľa pri uplatňovaní a vymáhaní práv.Táto povinnosť vyplýva najmä zo zákona č. 160/2015 Z. z., zákona č. 233/1995 Z. z., zákona č. 40/1964 Zb., zákona č. 513/1991 Zb., zákona č. 301/2005 Z. z., zákona č. 7/2005 Z. z. a súvisiacich právnych predpisov.**Oprávnený záujem** Prevádzkovateľa.V prípade, ak neexistuje zákonná povinnosť na spracúvania osobných údajov Dotknutej osoby, avšak tieto osobné údaje sú nevyhnutné na uplatnenie alebo vymáhanie práv Prevádzkovateľa, Prevádzkovateľ spracúva osobné údaje na základe oprávneného záujmu.**Oprávneným záujmom** Prevádzkovateľa je uplatnenie práv a ich následné vymáhanie. | Po dobu **trvania premlčacej alebo prekluzívnej lehoty** alebo po dobu **10 rokov** od právoplatného skončenia konania. | **Prevádzkovateľa spracúva osobné údaje Dotknutej osoby na základe jej zákonnej povinnosti.**Neposkytnutie osobných údajov má za následok, že Prevádzkovateľ si nemôže splniť svoje zákonné povinnosti a tým pádom sú obmedzené jej práva pri uplatňovaní nárokov.Prevádzkovateľ spracúva osobné údaje na základe oprávnených záujmov z dôvodu, že vykonala test zlučiteľnosti účelov, pričom pôvodný účel, na ktorý spracúvala osobné údaje je zlučiteľný s účelom, ktorým je uplatňovanie nárokov. |
| **Osobné údaje nevyhnutné na uzatvorenie zmluvného vzťahu, zabezpečenie komunikácie medzi zmluvnými stranami a riadne plnenie zmluvných povinností,** najmä meno, priezvisko, e-mailová adresa, telefonický kontakt, pracovná pozícia a podpis.Prevádzkovateľ a Predávajúci spracúvajú osobné údaje Dotknutej osoby, ktorá vystupuje ako zastupujúca či kontaktná osoba druhej zmluvnej strany (napr. štatutár, člen štatutárneho orgánu, prokurista, splnomocnenec, kontaktná osoba, atď.) | **Uzatvorenie zmluvného vzťahu, zabezpečenie komunikácie medzi zmluvnými stranami a riadne plnenie zmluvných povinností.****Pri vykonávaní tejto spracovateľskej činností vystupujú Prevádzkovateľ a Predávajúci ako spoloční prevádzkovatelia.** | **Oprávnený záujem** Prevádzkovateľa a Predávajúceho.**Oprávneným záujmom** je uzatvorenie zmluvného vzťahu, zabezpečenie plnenia jej zmluvných povinností vyplývajúcich z predmetného zmluvného vzťahu a zabezpečenie komunikácie medzi zmluvnými stranami. | Po **dobu premlčacej lehoty alebo prekluzívnej lehoty** vzťahujúcej sa na nároky Prevádzkovateľa a Predávajúceho vyplývajúce zo zmluvného vzťahu. | **Dobrovoľnosť poskytnutia údajov.**Dotknutá osoba môže uplatniť u Prevádzkovateľa a Predávajúceho svoje právo namietať spracúvanie osobných údajov v zmysle čl. 21 GDPR. |
| **Osobné údaje nevyhnutné na uplatnenie práv Dotknutej osoby,** najmä meno, priezvisko, e-mailová adresa, telefonický kontakt, predmetné osobné údaje, uplatňované právo a ďalšie informácie. | **Uplatňovanie práv Dotknutých osôb prostredníctvom žiadosti.****Pri vykonávaní tejto spracovateľskej činností vystupujú Prevádzkovateľ a Predávajúci ako spoloční prevádzkovatelia alebo ako samostatní prevádzkovatelia v závislosti od toho, v súvislosti s ktorou spracovateľskou činnosťou sa právo uplatňuje.** | **Zákonná povinnosť** Prevádzkovateľa alebo Predávajúceho.Zákonná povinnosť spočíva v umožnení Dotknutej osobe uplatniť si svoje práva v zmysle GDPR prostredníctvom žiadosti a následne sa žiadosťou zaoberať. | Po dobu **5 rokov** nasledujúcich po roku, v ktorom bola žiadosť Dotknutej osoby vybavená. | **Prevádzkovateľ alebo Predávajúci spracúva osobné údaje Dotknutej osoby na základe zákonnej povinnosti.**Neposkytnutie osobných údajov má za následok, že Prevádzkovateľ alebo Predávajúci si nemôže splniť svoje zákonné povinnosti a tým pádom nemôže vybaviť žiadosť Dotknutej osoby. |
| **Osobné údaje nevyhnutné na vedenie účtovnej agendy a daňovej agendy,** najmä meno, priezvisko, e-mailová adresa a telefonický kontakt a iné údaje uvedené na faktúre. | **Vedenie účtovnej a daňovej agendy.****Pri vykonávaní tejto spracovateľskej činností vystupujú Prevádzkovateľ a Predávajúci ako spoloční prevádzkovatelia.** | **Zákonná povinnosť** Predávajúceho.Predávajúci si plní zákonné povinnosti vyplývajúce najmä v zmysle zákona č. 431/2002 Z. z., zákona č. 222/2004 Z. z., zákona č. 40/1964 Zb., zákona č. 311/2001 Z. z., zákona č. 595/2003 Z. z., zákona č. 582/2004 Z. z., zákona č. 283/2002 Z. z. a zákona č. 563/2009 Z. z.**Oprávnený záujem** Prevádzkovateľa.**Oprávneným záujmom** je plnenie povinností Prevádzkovateľa voči Predávajúcemu vyplývajúce z ich osobitného vzťahu. | Po dobu **10 rokov** nasledujúcich po roku, v ktorom sa osobné údaje prvý krát spracúvali. | **Poskytnutie osobných údajov je zákonnou požiadavkou.**Neposkytnutie osobných údajov má za následok porušenie povinností vyplývajúcich z právnych predpisov. |

1. **Práva Dotknutých osôb**

V súvislosti so spracúvaním osobných údajov vznikajú Dotknutej osobe nižšie uvedené práva, ktoré si môžete kedykoľvek uplatniť, ak sú splnené zákonné podmienky. V takomto prípade sa poskytnú Dotknutej osobe informácie o opatreniach, ktoré sa prijali na základe jej žiadosti a to bez zbytočného odkladu, najneskôr však do 1 mesiaca. Túto lehotu možno predĺžiť o ďalšie 2 mesiace, pričom v takomto prípade bude Dotknutá osobu informovaná o každom takomto predĺžení do 1 mesiaca od doručenia žiadosti spolu s dôvodmi zmeškania lehoty.

1. Právo na prístup (čl. 15 GDPR)

 Dotknutá osoba má právo získať potvrdenie, či sa spracúvajú jej osobné údaje, pričom v prípade, ak áno, tak má právo získať k týmto osobným údajom prístup. Dotknutá osoba má zároveň právo na poskytnutie všetkých informácii v rámci tohto Oznámenia.

1. Právo na opravu (čl. 16 GDPR)

 Dotknutá osoba má právo na opravu spracúvaných osobných údajov a to bez zbytočného odkladu. Dotknutá osoba má zároveň právo na doplnenie neúplných osobných údajov.

1. Právo na vymazanie/zabudnutie (čl. 17 GDPR)

 Dotknutá osoba má právo na vymazanie osobných údajov, ktoré sa o nej spracúva a to bez zbytočného odkladu. Právo na výmaz avšak nie je absolútne a podlieha splneniu zákonných predpokladov.

1. Právo na obmedzenie spracúvania (čl. 18 GDPR)

 Dotknutá osoba má právo, aby sa obmedzilo spracúvanie jej osobných údajov.

1. Právo na prenosnosť (čl. 20 GDPR)

 Dotknutá osoba má právo získať poskytnuté osobné údaje v štruktúrovanom, bežne používanom a strojovo čitateľnom formáte a má právo preniesť tieto osobné údaje ďalšiemu prevádzkovateľovi, ak poskytla svojej osobné údaje na základe súhlasu a tieto osobné údaje sa spracúvajú automatizovanými prostriedkami.

1. Právo namietať (čl. 21 GDPR)

 Dotknutá osoba má právo namietať proti spracúvaniu osobných údajov, ak sa takéto spracúvanie vykonáva na právnom základe splnenia úlohy realizovanej vo verejnom záujme alebo na oprávnené účely strán vrátane namietania proti profilovaniu založenému na týchto právnych základoch. Dotknutá osoba má taktiež právo namietať proti spracúvaniu osobných údajov na účely priameho marketingu, vrátane profilovania.

1. Právo v súvislosti s automatizovaným individuálnym rozhodovaním vrátane profilovania (čl. 22 GDPR)

 Dotknutá osoba má právo na to, aby sa na ňu nevzťahovalo rozhodnutie, ktoré je založené výlučne na automatizovanom spracúvaní, vrátane profilovanie a ktoré má účinky, ktoré sa jej týkajú alebo ju podobne významne ovplyvňujú.

1. Právo podať návrh na začatie konania (§ 100 Zákona)

 Dotknutá osoba má právo podať návrh na začatie konania o ochrane osobných údajov v zmysle § 100 Zákona dozornému orgánu, ak sa domnieva, že jej osobné údaje sa spracúvajú v rozpore s GDPR.

 Dotknutá osoba môže podať návrh na začatie konania na Úrad na ochranu osobných údajov Slovenskej republiky, so sídlom Hraničná 12, 820 07 Bratislava. Viac informácii je dostupných na webovej stránke [Úradu na ochranu osobných údajov Slovenskej republiky](https://dataprotection.gov.sk/uoou/sk/content/konanie-o-ochrane-osobnych-udajov).

1. Právo na odvolanie súhlasu (čl. 7 GDPR alebo § 14 Zákona)

 Ak sa spracúvajú osobné údaje na právnom základe súhlasu Dotknutej osoby, tak má Dotknutá osoba právo kedykoľvek svoj súhlas odvolať bez toho, aby to malo vplyv na zákonnosť spracúvania založeného na súhlase udelenom pred jeho odvolaním.

 Súhlas môžete kedykoľvek odvolať zaslaním e-mailu: support@shortwrap.com.

1. **Zdroje získavania osobných údajov**

Primárne sa získavajú osobné údaje priamo od Dotknutých osôb. V niektorých prípadoch sa avšak môžu osobné údaje spracúvať aj z iných zdrojov:

1. verejne dostupné zdroje, v rámci ktorých je uvedených osobný údaj Dotknutej osoby;
2. obchodní partneri;
3. iná osoba, ktorá poskytuje osobné údaje Dotknutej osoby – v takomto prípade je poskytujúca osoba povinná disponovať súhlasom Dotknutej osoby v zmysle § 78 ods. 6 Zákona;
4. **Príjemcovia osobných údajov**

Osobné údaje Dotknutých osôb môžu byť poskytnuté aj ďalším fyzickým alebo právnickým osobám, orgánom verejnej moci alebo medzinárodným organizáciám.

V takomto prípade sa zabezpečuje najvyššia možná miera ochrany osobných údajov, pričom v prípade poskytovania osobných údajov sprostredkovateľom alebo spoločnému prevádzkovateľovi sa uzatvára zmluvný vzťah v zmysle čl. 26 alebo čl. 28 GDPR.

Osobné údaje Dotknutých osôb sa poskytujú nasledovným kategóriám príjemcov alebo orgánom verejnej moci:

1. kontrolujúce alebo kontrolované subjekty a ostatné subjekty v horizontálnej alebo vertikálnej hierarchii organizačnej štruktúry;
2. obchodní partneri;
3. právni, daňoví, účtovní, IT a iní poradcovia;
4. orgány verejnej moci.
5. **Doba uchovávania osobných údajov**

Okrem ustanovenej doby uchovávania pre jednotlivé osobné údaje v zmysle bodu 3 tohto Oznámenia, sa môžu uchovávať osobné údaje Dotknutých osôb aj po dlhšiu dobu a to v prípade, ak je nevyhnutné uchovávať osobné údaje aj po dlhšiu ako ustanovenú dobu z dôvodu oprávnených záujmov alebo z dôvodu zmeny v zákonných povinnostiach.

1. **Prenos osobných údajov do tretích krajín alebo medzinárodným organizáciám**

Osobné údaje Dotknutých osôb sa môžu prenášať do iných tretích krajín alebo medzinárodným organizáciám. V prípade prípadného prenosu osobných údajov do tretích krajín alebo medzinárodným organizáciám sa zabezpečuje dostatočná miera ochrany osobných údajov Dotknutých osôb.

Niektorí Predávajúci môžu mať sídlo alebo miesto pôsobenia v tretej krajine. V takýchto prípadoch sa osobné údaje prenášajú do takejto krajiny, pričom sa osobné údaje spracúvajú v súlade s rozhodnutiami o primeranosti alebo štandardnými zmluvnými doložkami.

1. **Automatizované individuálne rozhodovanie vrátane profilovania**

Pri spracúvaní osobných údajov Dotknutých osôb sa nevyužívajú automatizované individuálne rozhodovanie vrátane profilovania.